步璣

步璣，臨淮淮陰人，原本係東吳官員，後來投降晉朝，做咗晉朝嘅官員、將領，佢係東吳丞相步騭嘅孫，佢老豆係步協。

步協過身後，佢作爲長孫繼承咗阿爺傳落嘅爵位臨湘侯。

鳳皇元年，佢阿叔步闡原本做緊西陵督，突然畀吳皇召去做繞帳督，佢阿叔以爲佢失職，驚畀人處罰，結果留喺西陵投降咗晉朝。步璣同佢細佬步璿亦跟住一齊降晉。據《三國志》，佢哋兩個畀阿叔派去洛陽做人質，而《建康實錄》話只有步璿一個。投降後，晉朝封步璣做江陵諸軍事、左將軍，兼做散騎常侍、廬陵太守，爵位上改封爲江陵侯。

東吳聽到步家降晉後，立即派陸抗討伐佢哋，當年西陵就陷落，包括步璣在內嘅步氏全家都殺曬，得返喺洛陽嘅步璿倖存到。

參攷資料 

類:江蘇人
類:三國人
類:晉朝人
璣